Kommer oor belasting op suiwer vrugtesap | Maroela Media
Die DA het 'n brief aan dr. Kenneth Jacobs, voorsitter van die gesondheidskomitee, geskryf oor die tesourie se voorstel om suikerbelasting op 100%-suiwer vrugtesap te hef.
Daar word tans belasting op 'n reeks koeldranke en sappe gehef wat bygevoegde suiker bevat. Michele Clarke, die DA se woordvoerder oor gesondheid, sê indien belasting nou op suiwer vrugtesap gehef word, sal Suid-Afrika een van die min lande ter wêreld word wat natuurlike suiker in vrugtesap belas.
Volgens Clarke sal die instelling van 'n suikerbelasting op 100% suiwer vrugtesap – wat natuurlike suiker bevat – massiewe gevolge vir suikerboere hê. Die raad vir verbruikersgoedere het ook kommer uitgespreek oor die impak van suikerbelasting wat gevolge van werkverliese in die landbousektor kan inhou.
"As in ag geneem word dat Suid-Afrika uit 'n Covid-19-pandemie kom wat ernstige uitwerking op werksgeleenthede en ekonomiese groei gehad het, is dit kommerwekkend dat hulle poog om die koste van 100% vrugtesap te verhoog en selfs meer werksgeleenthede te verloor," meen Clarke.
Die regering het in die vorige jare suikerbelasting ingestel met die doel om gesondheidsuitkomste te verbeter. "Daar is egter min bewyse dat die belasting wat hieruit verdien word, gegaan het om gesondheidsuitkomste te verbeter. Van hierdie programme sluit in om die bevolking op te voed oor voorkomende strategieë om 'n langer en gesonder lewe te lei."
Clark wys daarop dat die gesondheidskomitee tot op hede versuim het om 'n verslag op te stel wat aantoon hoe belasting wat gehef word, gesondheidsuitdagings, soos diabetes en vetsug in Suid-Afrika getakel het.
"Die regering moet duidelike regulasies en voorkomende gesondheidstrategieë daarstel. Daar is 'n behoefte aan waterdigte beleid om die verbruik van ongesonde kossoorte te verminder, duidelike statistieke oor die huidige gesondheidstoestand van die land en 'n ouditverslag oor die doeltreffendheid van regeringstrategieë wat daarop gemik is om gesondheidsuitkomste te verbeter.
"Soveel as wat daar 'n behoefte is om 'n gesonder leefstyl aan te moedig en maatskappye aan te moedig om die hoeveelhede suiker in hul produkte te verminder, kan ons nie gesonde items met natuurlike suiker soos 100% suiwer vrugtesap onbekostigbaar maak nie. Suid-Afrikaners sukkel reeds met hoë pryse oor die algemeen."
Kan me Clarke asb vir my verduidelik watse inpak die belasting op 100 % suiwer vrugtesap (wat dus 100% natuurlike suiker bevat) op SUIKERBOERE gaan hê. Indien daar suiker bygevoeg word, is dit mos nie 100% suiwer nie, of hoe?
Wat van 100 % belasting op kitskos ? En Duitse motors ook .
Duidelik werk die "suikerbelasting" en "sondebelasting" op drank glad nie. Kyk maar net hoe "uitermate gesond" is die politici. Net nog 'n poor om geld te laat deursypel.
Wag tot hulle uitvind hoeveel suiker kruip weg in stysels soos brood een mieliepap!
Al die heffings en belastings op branstof, produkte land in kaders se ssakke. Niks word aangewend waarvoor dit bestem is nie. Dit is 'n hartseer storie.